Aksara Lyd

Aksara Lyd digunakan untuk menulis bahasa Lyd. Seperti aksara Anatolia yang lain pada Zaman Besi, aksara Lyd berkaitan dengan aksara Yunani Timur, tetapi mempunyai ciri-ciri yang unik.

Kodifikasi moden aksara Lyd yang pertama telah dibuat oleh Roberto Gusmani pada tahun 1964, dalam gabungan leksikon, tatabahasa, dan koleksi teks.

Naskhah-naskhah bahasa Lyd pada awalnya ditulis sama ada dari kiri ke kanan atau dari kanan ke kiri. Naskhah-naskhah pada lewatnya semua ditulis dari kanan ke kiri. Satu naskhah yang masih ada wujud dalam keadaan penulisan dwiarah boustrofedon. Jejarak memisahkan perkataan kecuali dalam satu naskhah yang menggunakan titik sebagai gantinya. Aksara Lyd tersendirinya menampilkan tanda petik dalam bentuk segitiga tegak.

Aksara 
Aksara Lyd berkerabat rapat dengan aksara-aksara lain di Asia Minor dan juga aksara Yunani. Ia mengandungi huruf untuk 26 suara. Beberapa daripadanya diwakili oleh lebih dari satu simbol, yang dianggap sebagai satu "huruf." Tidak seperti aksara Kar, yang memiliki huruf f turunan dari Φ, f dalam aksara Lyd mempunyai bentuk 8 tercanggung yang juga terdapat dalam aksara Rasna.

Selain itu, dua dwihuruf, aa dan ii, nampaknya adalah alofon [a] dan [i] dalam keadaan spekulatif, seperti pemanjangan tekanan. Kluster konsonan rumit sering muncul dalam prasasti dan, jika ada, pepet selitan jelas tidak ditulis: 𐤥𐤹𐤯𐤣𐤦𐤣 wctdid [wt͡stθiθ] , 𐤨𐤮𐤡𐤷𐤯𐤬𐤨 kśbλtok- [kspʎ̩tok].

Catatan: transliterasi yang lebih baharu menggunakan p untuk b, s untuk ś, š untuk s, dan / atau w untuk v muncul dalam penerbitan baru-baru ini dan Kamus dalam talian Bahasa-bahasa Minor Anatolia Kuno (eDiAna), serta korpus bahasa Lyd Melchert.

Contoh perkataan 
𐤬𐤭𐤠 ora [ora] "bulan"

𐤩𐤠𐤲𐤭𐤦𐤳𐤠 laqrisa [lakʷrisa] "dinding, tembok, dromos" atau "prasasti"

𐤡𐤦𐤭𐤠 bira [pira] "rumah"

𐤥𐤹𐤡𐤠𐤲𐤶𐤫𐤯 wcbaqẽnt [w̩t͡spaˈkʷãnd] "menginjak-injakkan" (dari PIE *pekʷ- "menghancurkan")

Unikod 
Aksara Lyd telah ditambahkan ke Piawaian Unikod pada bulan April, 2008 dengan pelepasan versi 5.1. Ia dikodkan dalam Satah 1 (Satah Nekabahasa Tambahan).

Blok Unikod untuk aksara Lyd ialah U+10920–U+1093F.

Lihat juga 

 Bahasa Lyd
 Lydia
 Orang Lyd
 Run

Nota

Pautan luar

Rujukan 

 . Translator Chris Markham.
 French language text.
Gusmani, R. Lydisches Wörterbuch. Mit grammatischer Skizze und Inschriftensammlung, Heidelberg 1964 (Ergänzungsband 1-3, Heidelberg 1980-1986).
Melchert, H. Craig (2004) "Lydian", in Roger D. Woodard (ed.), The Cambridge Encyclopedia of the World's Ancient Languages. Cambridge: Cambridge University Press. . pp. 601–608.
 Shevoroshkin, V. The Lydian Language, Moscow, 1977.

Sistem tulisan
Skrip dengan kod empat huruf ISO 15924